Håvard Bøkko

Håvard Bøkko (født 2. februar 1987) er en norsk tidligere skøyteløper som representerte Hol Idrettslag. Han var med på det norske laget som vant gull på lagtempo  under Vinter-OL 2018 i Pyeongchang.

Han la opp 1. mars 2020 etter allround-VM på skøyter 2020.

Han er eldre bror til den tidligere skøyteløperen Hege Bøkko. 

 Karriere 
 Tidlig karriere (2005-2007) 
I november 2005 satte han tre verdensrekorder for juniorer på to uker. Den 5. november gikk han  meter 3.43,66, den 13. gikk han  meter på 6.18,93 og den 18. gikk han  meter i på 1.46,07. 

Den 4. desember 2005 ble han den 12. skøyteløperen i verden til å komme under 150 poeng på adelskalenderen. 15. januar 2006 vant han bronsemedalje i EM allround for seniorer i Hamar. Bøkko avsluttet sesongen 2006 med å bli juniorverdensmester, som første nordmann siden Geir Karlstad i 1982. Etter 2005/2006-sesongen holdt Bøkko alle norgesrekorder for juniorer - på distanser fra 500 meter til 10 000 meter.

Sesongen 2006/2007 viste Bøkko at han hadde etablert seg blant de aller beste i verdenseliten. Han ble nummer 4 sammenlagt i både europamesterskapet og verdensmesterskapet. 

 Medaljene kommer (2008-) 
Sesongen 2007/2008 startet på best mulig måte da Bøkko vant alle fire distansene under NM enkeltdistanser i Vikingskipet på Hamar i oktober. Seieren på 500 meter måtte han dele med klubbkameraten Christoffer Fagerli Rukke. Bøkko vant sin første verdenscupseier 2. desember 2007 på 10 000 meter i Kolomna, Russland. Samme sted tok han sølvmedalje i EM allround 13. januar 2008, etter annenplass på 5 000 meter og 10 000 meter og fjerdeplass på 500 meter og 1 500 meter. Under VM på skøyter 2008 i Berlin i februar tok han sølv bak den suverene vinner, Sven Kramer, fra Nederland. Til tross for skulderproblemer greide Bøkko å sikre seieren i verdenscupen på 5 000 meter/10 000 meter sesongen 2007/2008. Etter dette valgte han å avslutte sesongen før VM enkeltdistanser, for å operere skulderen. 

Han vant sølv i EM i Heerenveen i Nederland som gikk den 9.–11. januar 2009, og ble slått av Sven Kramer. Allround-VM på skøyter 2009 gjorde Bøkko historisk. Nok en gang ble det sølv sammenlagt, men Bøkko ble nr. 2 på 500 meter og 5 000 meter, vant 1 500 meter og ble nr. 2 på 10 000 meter. Pallplass på alle distanser i et allround VM hadde ingen nordmann klart etter Michael Staksrud gjorde det i 1937.

Under VM på skøyter enkeltdistanser 2009 i Vancouver i Canada i perioden 12.–15. mars 2009 vant han sølv både på distansene 5 000 meter og 10 000 meter, begge gangene slått av sin erkekonkurrent, nederlandske Sven Kramer.

Under Vinter-OL 2010 i Vancouver vant han bronse på 1 500 meter.

13. februar 2011 tok han sin tredje sølvmedalje i Allround-VM, etter at han tok distanseseieren og satte ny norsk rekord på 10 000 meter med 12.53,89. Bøkko ble verdensmester på  meter under VM på skøyter enkeltdistanser 2011.

 Profflag 
5. april 2011 ble det klart at søsknene Bøkko ville bryte med landslaget og heller satse på profflaget Team CBA med Peter Mueller som trener.

I verdenscupfinalen 2012 slo han Shani Davis i parløp og vant distansen (sin tredje på  meter i verdenscupen), og endelig hele  meter-cupen sammenlagt etter de siste sesongene med to andre-plasser og en tredjeplass i den samme distanse-cupen.

 Personlige rekorder 
 Distanse  Tid  Dato  Sted  Bane  Løp  500 m  35,75  28. februar 2015   Calgary  Olympic Oval  Time trials 2015 1 000 m  1.08,42  13. desember 2009   Salt Lake City  Utah Olympic Oval  VC nr5 – 2009/10 1 500 m  1.42,67  6. mars 2009   Salt Lake City  Utah Olympic Oval  VC finale – 2008/09 3 000 m  3.39,29  28. februar 2009   Salt Lake City  Utah Olympic Oval  Time trials 2009 5 000 m  6.09,94  7. mars 2009   Salt Lake City  Utah Olympic Oval  VC finale – 2008/09 10 000 m  12.53,89  13. februar 2011   Calgary  Olympic Oval  Allround-VM 2011

 Resultatmessig utvikling 
 Sesong  Alder  500 meter  1 000 meter  1 500 meter 3 000 meter  5 000 meter  10 000 meter 1995 /96  8  55,6  2.06,3  -  -  -  -   1996 /97  9  52,0  1.58,8  -  -  -  -   1997 /98  10  50,63  1.54,8  -  -  -  -   1998 /99  11  48,41  1.35,9  2.27,3  -  -   -  1999 /00  12  46,50  1.33,07  2.25,77  5.22,6  -  -   2000 /01  13  44,40  1.30,09  2.17,56  5.03,9  -  -   2001 /02  14  41,82  1.24,29  2.09,38  4.35,44  9.00,2  18.46,2  2002 /03  15  39,88  1.20,34  2.02,38  4.17,66  -  -   2003 /04  16  38,46  1.17,6  1.57,98  4.05,32  7.05,00  -  2004 /05  17  37,00  1.12,87  1.50,75  4.00,37  6.31,91  13.46,08  2005 /06  18  36,33  1.10,57  1.46,07  3.43,66  6.18,93  13.24,09 2006 /07  19  35,87  1.10,57  1.44,57  3.43,66  6.16,59  13.14,03 2007 /08  20    1.08,60  1.43,93    6.12,28  13.06,42 2008 /09  21  35,86    1.42,67  3.39,29  6.09,94  13.00,65 2009 /10  22  36,27  1.08,42  1.42,89  3.44,34  6.13,25 13.04,08  2010 /11  23  35,89  1.10,17  1.43,55  3.45,85  6.12,98  12.53,89  2011 /12  24  36,47  1.10,39  1.45,97  3.44,37  6.17,88  13.05,55

 Sammenlagt i Verdenscupen 
Oppdatert etter første dag av verdenscupfinalen sesongen 2011/12
 Sesong  500 m  1 000 m  1 500 m  5 000 m/10 000 m  Lagtempo Plass  Poeng  Plass  Poeng  Plass  Poeng  Plass  Poeng  Plass  Poeng 2004/05  -  -  -  -  -  -  32  24 p  -  - 2005/06  61  0 p  68  0 p  19  64 p  12  101 p  4  180 p 2006/07  -  -  54  7 p  18  98 p  10  163 p  8  146 p 2007/08  54  0 p  31  57 p  9  305 p  1  445 p  3  330 p 2008/09  -  -  33  45 p  3  363 p  2  485 p  6  150 p 2009/10  -  -  27  57 p  2  395 p  1  455 p  1  380 p 2010/11  -  -  -  -  2  357 p  4  331 p  1  270 p 2011/12  -  -  27 *  31 p  1  472 p  4 *  272 p  8 *  113 p
* = Før finalekonkurransen.

 Referanser 
«OL-bronse til Bøkko på 1500m» www.NRKsport.no Publisert 21. februar 2010 Besøkt 5. november 2011.
NRK.no - «Håvard Bøkko tok sitt tredje VM-sølv» www.NRK.no Publisert 13. februar 2011. Besøkt 5. november 2011.
NRK.no - «VM-gull til Håvard Bøkko» NRK.no Publisert 10. mars 2011. Besøkt 5. november 2011.

 Eksterne lenker 

  Bilder av Håvard Bøkko på SpeedSkatingPhotos.Info/DesgPhoto.com



  Håvard Bøkko på SpeedskatingResults.com




Kategori:Norske skøyteløpere
Kategori:Olympiske mestere for Norge
Kategori:Olympiske mestere i hurtigløp på skøyter
Kategori:Verdensmestere i hurtigløp på skøyter – Enkeltdistanse
Kategori:Juniorverdensmestere i hurtigløp på skøyter – Allround
Kategori:Olympiske bronsemedaljevinnere for Norge
Kategori:Olympiske bronsemedaljevinnere i hurtigløp på skøyter
Kategori:Norgesmestere i hurtigløp på skøyter – Allround
Kategori:Norgesmestere i hurtigløp på skøyter – Sprint
Kategori:Norgesmestere i hurtigløp på skøyter – Enkeltdistanse
Kategori:Deltakere for Norge under Vinter-OL 2006
Kategori:Skøyteløpere under Vinter-OL 2006
Kategori:Medaljevinnere under Vinter-OL 2010
Kategori:Deltakere for Norge under Vinter-OL 2010
Kategori:Skøyteløpere under Vinter-OL 2010
Kategori:Deltakere for Norge under Vinter-OL 2014
Kategori:Skøyteløpere under Vinter-OL 2014
Kategori:Medaljevinnere under Vinter-OL 2018
Kategori:Deltakere for Norge under Vinter-OL 2018
Kategori:Skøyteløpere under Vinter-OL 2018
Kategori:Deltakere for Norge i allround-VM på skøyter
Kategori:Deltakere for Norge i sprint-VM på skøyter
Kategori:Deltakere for Norge i enkeltdistanse-VM på skøyter
Kategori:Skøyteløpere for Hol Idrettslag
Kategori:Best av de beste-deltakere
Kategori:Artikler i skøytesportprosjektet